b'\n_START_ARTICLE_\nVe\xc4\x8dopravilnost (ra\xc4\x8dunalni\xc5\xa1tvo)\n_START_PARAGRAPH_\nRa\xc4\x8dunalni\xc5\xa1ka ve\xc4\x8dopravilnost je metoda, ki omogo\xc4\x8da ra\xc4\x8dunalniku hkratno opravljanje ve\xc4\x8d opravil oziroma procesov. Ti procesi se lahko izvajajo isto\xc4\x8dasno ali zaporedno. Ra\xc4\x8dunalni\xc5\xa1ko ve\xc4\x8dopravilnost omogo\xc4\x8da operacijski sistem, ki uporablja razvr\xc5\xa1\xc4\x8devalni algoritem, ko se procesorski \xc4\x8das lahko porazdeli med ve\xc4\x8d opravili. Ra\xc4\x8dunalnik lahko z enim procesorjem izvaja samo eno opravilo hkrati; ve\xc4\x8dopravilnost je v tem primeru samo navidezna, dose\xc5\xbee se s hitrim preklapljanjem izvajanja razli\xc4\x8dnih procesov. Ve\xc4\x8dina sodobnih operacijskih sistemov je ve\xc4\x8dopravilnih.\n_START_SECTION_\nZgodovina\n_START_PARAGRAPH_\nEden od najve\xc4\x8djih skokov v zgodovini ra\xc4\x8dunanja je bil, ko se je ra\xc4\x8dunalnik razvil iz stroja, ki je izvedel eno samo nalogo, v ve\xc4\x8dopravilno napravo._NEWLINE_Ra\xc4\x8dunska teorija o ve\xc4\x8dopravilnosti in izvr\xc5\xa1nih kognitivnih procesih temelji na okvirjih, ki predstavljajo razli\xc4\x8dne naloge v ra\xc4\x8dunskem modelu. Da se lahko ta model ustvari, je potrebno vedeti na\xc4\x8din opravljanja ve\xc4\x8d nalog hkrati ali pa v hitrem zaporedju, kjer ima vsaka naloga svoj cilj ter asociacije dra\xc5\xbeljaj-odziv (stimulus-response)._NEWLINE_Stari Commodore 64 in VIC-20 sta lahko opravila samo eno nalogo naenkrat. Tak ra\xc4\x8dunalnik je po zagonu \xc4\x8dakal, da uporabnik nekaj naredi. \xc4\x8ce se je le-ta odlo\xc4\x8dil, da naj ra\xc4\x8dunalnik v zanki pove milijonkrat "zdravo," je ra\xc4\x8dunalnik to\xc4\x8dno to tudi naredil. Ni bil sposoben delati ene stvari, takoj za tem pa preklopiti na nekaj drugega, medtem ko je \xc4\x8dakal na odgovor uporabnika na opravljeno prvo nalogo. Stvari so se spremenile, ko so se pojavili stre\xc5\xbeniki z operacijskim sistemom, ki so bili ve\xc4\x8dopravilni v svoji zasnovi._NEWLINE_Program za operacijski sistem ni navaden program. To je temelj, na katerem lahko uporabljamo in upravljamo aplikacije. Operacijski sistem zavzame posebne dele ra\xc4\x8dunalni\xc5\xa1kega mikroprocesorja, ki dovoljuje, da operacijski sistem zasede \xc4\x8dasovne rezine za posamezne programe.'